Tarybos sprendimas,
2004 m. balandžio 26 d.
iš dalies keičiantis Sprendimą 2003/231/EB dėl Europos bendrijos prisijungimo prie Tarptautinės muitinės procedūrų supaprastinimo ir suderinimo konvencijos (Kioto konvencijos) pakeitimo protokolo
(2004/485/EB)
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį, kartu su 300 straipsnio 2 dalies pirmosios pastraipos pirmuoju sakiniu,
atsižvelgdama į Komisijos pasiūlymą,
kadangi:
(1) Sprendimas 2003/231/EB [1] leidžia Bendrijai prisijungti prie Kioto konvencijos pakeitimo protokolo, išskyrus jo III priedą, ir nustato, kad Bendrijos prisijungimo dokumentas turi būti deponuotas tuo pačiu metu kaip ir valstybių narių prisijungimo dokumentai.
(2) Gali būti, kad kai kurios valstybės narės gali neužbaigti savo nacionalinių ratifikavimo procedūrų iki 2004 m. balandžio 30 d.
(3) Kai kurios valstybės, kurios įstos į Europos Sąjungą 2004 m. gegužės 1 d. pagal 2003 m. Stojimo sutartį, Muitinių bendradarbiavimo tarybos Generaliniam Sekretoriui jau yra deponavusios savo prisijungimo prie Kioto konvencijos pakeitimo protokolo, įskaitant I ir II priedus, dokumentus.
(4) Būtina išvengti tokios teisinės padėties, kurioje kai kurios valstybės narės yra tarptautinės konvencijos, prie kurios Bendrija dar neprisijungė, narės, nors dauguma konvencijos nuostatų patenka į išskirtinę Bendrijos kompetenciją.
(5) Todėl Sprendimas 2003/231/EB turėtų būti atitinkamai iš dalies pakeistas,
NUSPRENDĖ:
1 straipsnis
Sprendimo 2003/231/EB 3 straipsnio 1 dalies antrasis sakinys pakeičiamas ir išdėstomas taip:
"Toks deponavimas vyksta 2004 m. balandžio 30 d. tuo pačiu metu, kai yra deponuojami valstybių narių, kurios iki tos dienos yra užbaigusios savo nacionalines prisijungimo procedūras, deponavimo dokumentai."
2 straipsnis
Šis sprendimas skelbiamas Europos Sąjungos oficialiajame leidinyje.
Priimta Liuksemburge, 2004 m. balandžio 26 d.